Ehdotus NEUVOSTON PÄÄTÖKSEKSI,

tehty . . . päivänä . . . kuuta,

assosiaationeuvostossa vahvistettavasta yhteisön kannasta Puolan osallistumiseen kulttuurialalla toteutettaviin yhteisön ohjelmiin (98/C 182/06)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 128 artiklan 3 kohdan yhdessä 228 artiklan 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin lausunnon,

sekä katsoo, että

Euroopan yhteisöjen ja niiden jäsenvaltioiden sekä Puolan tasavallan assosioinnista tehdyn Eurooppa-sopimuksen lisäpöytäkirja tuli voimaan 1 päivänä maaliskuuta 1997,

lisäpöytäkirjan 1 artiklan mukaisesti Puola voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti kulttuurialalla, ja 2 artiklan mukaisesti assosiaationeuvosto päättää Puolan 1 artiklassa tarkoitettuihin toimiin osallistumisen ehdoista,

taide- ja kulttuuritoimintaa koskevasta Euroopan laajuisesta tukiohjelmasta (jäljempänä `Kaleidoskooppi`) 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 719/96/EY (1) ja erityisesti sen 4 artiklassa, kirjan ja lukemisen alaa koskevasta kääntämisen kattavasta tukiohjelmasta (jäljempänä `Ariane`) 6 päivänä lokakuuta 1997 tehdyssä Euroopan parlamentin ja neuvoston päätöksessä N:o 2085/97/EY (2) ja erityisesti sen 4 artiklassa sekä kulttuuriperintöä koskevasta yhteisön toimintaohjelmasta (jäljempänä `Rafael`) 13 päivänä lokakuuta 1997 tehdyssä Euroopan parlamentin ja neuvoston päätöksessä N:o 2228/97/EY (3) ja erityisesti sen 6 artiklassa säädetään, että Keski- ja Itä-Euroopan assosioituneet maat voivat osallistua näihin ohjelmiin assosiaatiosopimusten yhteisön ohjelmiin osallistumista koskevien lisäpöytäkirjojen edellytysten mukaisesti,

ON PÄÄTTÄNYT SEURAAVAA:

Euroopan yhteisöjen ja niiden jäsenvaltioiden sekä Puolan Eurooppa-sopimuksella perustetussa assosiaationeuvostossa vahvistettava yhteisön kanta, joka koskee Puolan osallistumista yhteisön kulttuuria koskeviin ohjelmiin, on esitetty liitteenä olevassa assosiaationeuvoston päätösluonnoksessa.

Tehty . . .

Neuvoston puolesta

. . .

(1) EYVL L 99, 20.4.1996, s. 20.

(2) EYVL L 291, 24.10.1997, s. 26.

(3) EYVL L 305, 8.11.1997, s. 31.

Luonnos EY:n JA PUOLAN ASSOSIAATIONEUVOSTON PÄÄTÖS N:o . . ./. ., tehty . . . päivänä . . . kuuta, Puolalle asetettavista ehdoista kulttuurialalla toteutettaviin yhteisön ohjelmiin osallistumiseksi

ASSOSIAATIONEUVOSTO, joka

ottaa huomioon Euroopan yhteisöjen ja niiden jäsenvaltioiden sekä Puolan tasavallan assosiaatiosta tehdyn Eurooppa-sopimuksen (1),

ottaa huomioon Euroopan yhteisöjen ja niiden jäsenvaltioiden sekä Puolan tasavallan assosioinnista tehdyn Eurooppa-sopimuksen lisäpöytäkirjan Puolan osallistumisesta yhteisön ohjelmiin (2) ja erityisesti sen 1 ja 2 artiklan,

sekä katsoo, että

lisäpöytäkirjan 1 artiklan mukaisesti Puola voi osallistua yhteisön puiteohjelmiin, erityisohjelmiin, hankkeisiin ja muihin yhteisön toimiin erityisesti kulttuurialalla, ja

lisäpöytäkirjan 2 artiklan mukaisesti assosiaationeuvosto päättää ehdoista, jotka koskevat Puolan osallistumista 1 artiklassa tarkoitettuun toimintaan,

ON PÄÄTTÄNYT SEURAAVAA:

1 artikla

Puola osallistuu Euroopan yhteisön Kaleidoskooppi-, Ariane- ja Rafael-ohjelmiin liitteissä I ja II olevien ehtojen mukaisesti; kyseiset liitteet ovat olennainen osa tätä päätöstä.

2 artikla

Tätä päätöstä sovelletaan ohjelmien keston ajan.

3 artikla

Tämä päätös tulee voimaan sen hyväksymistä seuraavan kuukauden ensimmäisenä päivänä.

Tehty . . .

Assosiaationeuvoston puolesta

Puheenjohtaja

. . .

(1) EYVL L 348, 31.12.1993.

(2) EYVL L 317, 30.12.1995.

LIITE I

EHDOT PUOLAN OSALLISTUMISELLE KALEIDOSKOOPPI-, ARIANE- JA RAFAEL-OHJELMIIN

1. Puola osallistuu kaikkiin Kaleidoskooppi-, Ariane- ja Rafael-ohjelmien, jäljempänä `ohjelmat`, toimiin taide- ja kulttuuritoimintaa koskevasta Euroopan laajuisesta tukiohjelmasta (jäljempänä `Kaleidoskooppi`) 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 719/96/EY, kirjan ja lukemisen alaa koskevasta kääntämisen kattavasta tukiohjelmasta (jäljempänä `Ariane`) 6 päivänä lokakuuta 1997 tehdyssä Euroopan parlamentin ja neuvoston päätöksessä N:o 2085/97/EY sekä kulttuuriperintöä koskevasta yhteisön toimintaohjelmasta (jäljempänä `Rafael`) 13 päivänä lokakuuta 1997 tehdyssä Euroopan parlamentin ja neuvoston päätöksessä N:o 2228/97/EY vahvistettujen tavoitteiden, perusteiden, menettelyjen ja määräaikojen mukaisesti, ellei tässä päätöksessä toisin säädetä.

2. Osallistumisedellytykset täyttävien puolalaisten laitosten, järjestöjen ja yksityishenkilöiden hakemusten tekemiseen, arviointiin ja valintaan sovelletaan samoja ehtoja kuin osallistumisedellytykset täyttäviin yhteisön laitoksiin, järjestöihin ja yksityishenkilöihin.

3. Puolan ehdottamiin monikansallisiin hankkeisiin ja toimiin on otettava vähimmäismäärä kumppaneita yhteisön jäsenvaltioista ohjelmien yhteisöllisen ulottuvuuden varmistamiseksi. Tästä vähimmäismäärästä päätetään ohjelmien toteuttamisen yhteydessä ottaen huomioon toimien luonne, yksittäisten hankkeiden osanottajien määrä ja ohjelmiin osallistuvien maiden määrä.

4. Puola maksaa vuosittain Euroopan yhteisöjen yleiseen talousarvioon rahoitusosuuden kattaakseen sen ohjelmiin osallistumisesta aiheutuvat kustannukset (katso liite II). Assosiaatiokomitea voi tarvittaessa mukauttaa tätä rahoitusosuutta.

5. Yhteisön jäsenvaltiot ja Puola tekevät voimassa olevien säännösten rajoissa kaikkensa helpottaakseen edellytykset täyttävien henkilöiden vapaata liikkuvuutta ja oleskelua Puolassa ja yhteisön jäsenvaltioissa tämän päätöksen soveltamisalaan kuuluviin ohjelmiin osallistumiseksi.

6. Euroopan yhteisöjen komissio ja Puola arvioivat kumppanuuden perusteella jatkuvasti Puolan osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelmien arviointia Kaleidoskooppi-, Ariane- ja Rafael-ohjelmista tehtyjen päätösten (8 ja 10 artiklan) nojalla. Puola antaa tarvittavat kertomukset komissiolle ja osallistuu yhteisön siinä yhteydessä määräämiin muihin erityistoimiin.

7. Puola kutsutaan kaikkiin ennen ohjelmakomiteoiden säännöllisiä kokouksia pidettäviin koordinointikokouksiin, joissa käsitellään tämän päätöksen täytäntöönpanoa koskevia kysymyksiä, sanotun kuitenkaan rajoittamatta Kaleidoskooppi-ohjelmasta tehdyn päätöksen 5 artiklassa, Ariane-ohjelmasta tehdyn päätöksen 5 artiklassa ja Rafael-ohjelmasta tehdyn päätöksen 7 artiklassa tarkoitettuja menettelyjä. Komissio ilmoittaa Puolalle kyseisten säännöllisten kokousten tuloksista.

8. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

LIITE II

PUOLAN RAHOITUSOSUUS KALEIDOSKOOPPI-, ARIANE- JA RAFAEL-OHJELMISSA

1. Puolan rahoitusosuus kattaa:

- ohjelmista myönnettävän taloudellisen tuen puolalaisille osallistujille,

- ohjelmien hallinnolliset lisäkustannukset, jotka liittyvät komission vastuulla olevaan ohjelman hallinnointiin ja jotka aiheutuvat Puolan osallistumisesta ohjelmiin.

2. Kunakin varainhoitovuonna puolalaisten edunsaajien ohjelmista saamien tukien tai muiden taloudellisten avustusten yhteismäärä ei saa olla suurempi kuin Puolan maksama rahoitusosuus sen jälkeen, kun hallinnollisluonteiset lisäkustannukset on vähennetty.

Jos Puolan Euroopan yhteisöjen yleiseen talousarvioon maksama rahoitusosuus hallinnollisluonteisten lisäkustannusten vähentämisen jälkeen on suurempi kuin puolalaisten edunsaajien ohjelmista saamien tukien tai muiden taloudellisten avustusten yhteismäärä, komissio siirtää ylijäämän seuraavan varainhoitovuoden talousarvioon, ja se vähennetään seuraavan vuoden rahoitusosuudesta. Jos tällainen ylijäämä jää jäljelle ohjelmien päättyessä, vastaava määrä maksetaan takaisin Puolalle.

3. Kaleidoskooppi

Puolan vuosittainen rahoitusosuus on 266 284 ecua vuodesta 1998. Tästä määrästä 17 420 ecua on tarkoitettu käytettäväksi sellaisten hallinnollisluonteisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Puolan osallistumisesta siihen.

4. Ariane

Puolan vuosittainen rahoitusosuus on 75 649 ecua vuodesta 1998. Tästä määrästä 4 949 ecua on tarkoitettu käytettäväksi sellaisten hallinnollisluonteisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Puolan osallistumisesta siihen.

5. Rafael

Bulgarian vuosittainen rahoitusosuus on 326 804 ecua vuodesta 1998. Tästä määrästä 21 380 ecua on tarkoitettu käytettäväksi sellaisten hallinnollisluonteisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Puolan osallistumisesta siihen.

6. Yhteisöjen yleiseen talousarvioon sovellettavia varainhoitoasetuksia sovelletaan erityisesti Puolan rahoitusosuuden hallintaan.

Tämän päätöksen tultua voimaan ja kunkin seuraavan vuoden alussa komissio pyytää Puolaa maksamaan sen tämän päätöksen mukaista rahoitusosuutta vastaavat varat.

Rahoitusosuus ilmoitetaan ecuina, ja se maksetaan komission ecumääräiselle pankkitilille.

Puola maksaa rahoitusosuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos rahoitusosuuden maksu viivästyy, Puola maksaa korkoa maksamattomasta määrästä eräpäivästä alkaen. Korkona käytetään eräpäivän kuukautena voimassa olevaa Euroopan raha-asiain yhteistyörahaston ecumääräisiin toimiinsa soveltamaa korkoa korotettuna 1,5 prosenttiyksiköllä.

7. Puola maksaa 3, 4 ja 5 kohdassa tarkoitetut hallinnollisluonteiset lisäkustannukset kansallisesta talousarviostaan.

8. Puola maksaa ohjelmiin osallistumisestaan aiheutuvista jäljellä olevista kustannuksista kolme prosenttia vuoden 1998 kansallisesta talousarviostaan, 13 prosenttia vuoden 1999 talousarviostaan ja 23 prosenttia vuoden 2000 talousarviostaan.

Riippuen PHARE-ohjelman tavanomaisista ohjelmointimenettelyistä jäljelle jäävät 97 prosenttia, 87 prosenttia ja 77 prosenttia maksetaan Puolan vuosien 1998, 1999 ja 2000 PHARE-varoista, jos kyseiset budjettivarat ovat käytettävissä.